《既度梅关》
明代·苏升

北风吹雪满前山，路入新桥第一湾。物色渐于乡土异，酒杯长傍岭云閒。

献书漫抱当年虑，抚景空嗟世俗顽。回首梅关天共远，相逢愁见佩刀环。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。